पाएं अपने शहर की ताज़ा ख़बरें और फ्री ई-पेपरडाउनलोड करें
गुड़गांव. मैच फिक्सिंग का क्रिकेट पर कोई असर नहीं पड़ता। यह कहना है क्रिकेटर गौतम गंभीर का। वे मंगलवार को जिले के मॉल में एक शो रूम की लॉंचिंग करने आए थे। उन्होंने इस दौरान मीडिया से कई बातें शेयर की। उन्होंने कहा कि फिक्सिंग से क्रिकेटर की व्यक्तिगत छवि तो खराब होती है, लेकिन क्रिकेट पर कोई असर नहीं पड़ता है। क्रिकेट के दौरान चीयर गर्ल्स और पार्टियों पर लगाए गए बैन को उन्होंने उचित ठहराया।
उन्होंने कहा कि बैन लगाना सही है, लेकिन खिलाड़ी की खुद की भी जिम्मेवारी बनती है कि वह खुद पर नियंत्रण रखे। मैदान में उसे टीम भावना का ख्याल रखते हुए अपना सौ प्रतिशत देना चाहिए, वहीं मैदान के बाहर भी अपनी मर्यादा के दायरे में रहना चाहिए। पार्टियों में कोई गलत हरकत नहीं करना चाहिए। उन्हें पता होना चाहिए कि वे जहां कहीं भी हैं, सब की नजरें उन पर हैं। कोई भी गलत हरकत उनकी मर्यादा धूमिल कर सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn